
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	                                
	         COMISIA PENTRU  EGALITATEA 

 DE ŞANSE ÎNTRE FEMEI ŞI BĂRBAŢI
	                                                                           Bucureşti, 10.05.2006

                                                                           Nr.  Pl.x – 289/2006


Nr.  31/142/09.09.2008                                                Nr.  37/77/09.09.2008

                                                        Pl.x – 73/2008
RAPORT COMUN

              asupra propunerii legislative pentru modificarea Legii nr.119/1996 cu privire la actele de stare civilă
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru egalitatea de şanse între femei şi bărbaţi au fost sesizate spre dezbatere în fond cu propunerea legislativă pentru modificarea Legii nr.119/1996 cu privire la actele de stare civilă, trimisă cu adresa Pl.x 73 din 25 februarie 2008, înregistrată cu nr.31/142 din 26 februarie 2008, respectiv nr. 37/77 din 26 februarie 2008.    

Potrivit prevederilor art.75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins această propunere legislativă, în şedinţa din 20 februarie 2008.

Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr.1313 din 1 noiembrie 2007.
Guvernul, prin punctul de vedere transmis cu nr.2500 din 27 septembrie 2007, nu susţine adoptarea acestei iniţiative legislative. 

Comisia pentru administraţie, publică, amenajarea teritoriului şi echilibru ecologic a avizat nefavorabil propunerea legislativă, cu avizul transmis cu adresa nr. 26/2208 din 15 aprilie 2008.
Comisia pentru drepturile omului, culte şi problemele minorităţilor naţionale a avizat favorabil propunerea legislativă, cu avizul transmis cu adresa nr. 25/110 din 16 aprilie 2008.
Propunerea legislativă supusă dezbaterii are ca obiect de reglementare modificarea Legii nr. 119/1996 cu privire la actele de stare civilă, cu modificările şi completările ulterioare, în sensul introducerii sintagmei „bărbat şi femeie” ori de câte ori se face referire la consimţământul viitorilor soţi, inclusiv semnarea actelor de căsătorie.
În conformitate cu prevederile art.61 din Regulamentul Camerei Deputaţilor, republicat, membrii celor două Comisii au examinat propunerea legislativă susmenţionată, în şedinţa din 9 septembrie 2008. 
Cu prilejul dezbaterilor, membrii Comisiilor au constatat că potrivit prevederilor legislaţiei române în vigoare, condiţiile de fond ce trebuie îndeplinite la încheierea căsătoriei sunt: diferenţa de sex, vârsta legală pentru căsătorie şi comunicarea reciprocă a stării sănătăţii viitorilor soţi. Potrivit art. 1, 4, 5, 25, 47 – 52, 53 – 60 din Codul familiei, căsătoria se poate încheia numai între persoane  de sex diferit. 
În urma dezbaterilor membrii Comisiei au constatat că prevederile actuale din Legea nr. 119/1996 respectă dezideratele sociale, acoperind realităţile economico-sociale existente nefiind necesară precizarea solicitată de către iniţiatori prin propunerea legislativă.
Din numărul total de 29 membri ai Comisiei juridice, de disciplină şi imunităţi  la şedinţă au participat 17 deputaţi, iar din partea Comisiei pentru egalitatea de şanse între femei şi bărbaţi, au participat la dezbateri  11 deputaţi din totalul de 13 membrii.
Faţă de considerentele menţionate mai sus membrii celor două Comisii au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea Legii nr.119/1996 cu privire la actele de stare civilă.
În raport cu obiectul şi conţinutul său, iniţiativa legislativă face parte din categoria legilor organice. 

                 PREŞEDINTE,                                                PREŞEDINTE,

                 Sergiu ANDON                                            Minodora CLIVETI



 
 

                  SECRETAR,                                                   SECRETAR,

               George BĂEŞU



         Ioan Aurel RUS
                        Expert,
                                                                                     Consilier,

                        Roxana Şerban




             Lucia Lepădatu

